system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Ferenc Puskás?
assistant
Ferenc Puskás (), născut Ferenc Purczeld, a fost un fotbalist și antrenor de fotbal maghiar. Puskás este considerat drept unul dintre cei mai mari fotbaliști ai secolului al XX-lea, fiind recunoscut în 1995 de IFFHS drept cel mai mare golgheter al secolului. A condus echipa națională de fotbal a Ungariei la cucerirea medaliei de aur la Jocurile Olimpice din 1952 și la un loc în finala Cupei Mondiale din 1954, pierdută în fața Germaniei cu scorul de 2-3. Puskás a marcat 84 de goluri în 85 de selecții pe Ungaria, evoluând și de 4 ori pentru Spania. A marcat 512 goluri în 528 de meciuri jucate în cariera sa. 
În octombrie 2009, FIFA a anunțat introducerea premiului Premiul Puskás, acordat fotbalistului care a marcat „cel mai frumos gol” din ultimul sezon.

Tinerețe 

La 10 ani, copil de mingi fiind, a început fotbalul la Kispest-Honved (1943-1956 / 4 titluri), unde evoluase și tatăl său; debutul la seniori l-a făcut la 16 ani. A evoluat ca mijlocaș ofensiv, dar și pe banda stângă. Nu era înalt, 1,73 m, dar avea "greutate", 74 kg. Șutul tare cu piciorul stîng a fost principala sa armă ofensivă. În echipa națională a Ungariei a debutat pe 20 august 1945 la 18 ani, cu un gol contra selecționatei Austriei. În 1950 s-a căsătorit cu Elisabeth, cei doi având o fiică, Anke. Cu reprezentativa maghiară a cucerit aurul olimpic în 1952 și argintul la CM 1954, 2-3 în finala cu Germania, cînd a deschis scorul. Cu Puskás pe teren, Ungaria a devenit prima echipă care a învins echipa Angliei pe stadionul Wembley cu scorul de 6-3, în decembrie 1953.

Invazia sovietică din 1956 l-a obligat să plece în exil, în Spania; refuzând să se întoarcă, FIFA l-a suspendat 18 luni, iar regimul comunist l-a declarat „trădător de țară”. Guvernul maghiar și-a cerut scuze public în 1993, permițându-i să se întoarcă în țară și să preia  selecționata Ungariei. În iunie 1958, Santiago Bernabeu l-a adus la Real Madrid, unde a făcut istorie, evoluând alături de Alfredo Di Stéfano, Francisco Gento, Raymond Kopa și José Santamaria. Alintat „Pancho”, Puskás a fost de patru ori golgheterul campionatului spaniol și a câștigat trei Cupe ale Campionilor Europeni, precum și 5 titluri de campion al Spaniei, între 1958 și 1967.

A jucat împreună cu Zoltán Czibor, Sándor Kocsis, József Bozsik și Nándor Hidegkuti în echipa națională de aur a Ungariei, supranumită Mighty Magyars (Maghiarii Fenomenali), care a avut 32 de meciuri consecutive fără înfrângere.

Întoarcerea 
În 1992 Puskás s-a stabilit definitiv la Budapesta. Trei ani mai târziu a primit gradul de colonel, Kispest-Honved fiind formația armatei. În perioada aprilie - iulie 1993 s-a ocupat de "naționala" maghiară. Apoi, federația ungară l-a numit responsabil cu relațiile internaționale și supervizor al „naționalei” de tineret.

În 1995 a fost desemnat cel mai bun marcator al secolului XX. În ziua în care a împlinit 70 de ani, pe 2 aprilie 1997, a primit Ordinul de Onoare al CIO, cea mai importantă distincție olimpică. În același an a luat premiul „Paladinul de Aur” pentru un film despre viața sa.

Suferind de arterioscleroză cerebrală, a fost spitalizat în primele zile ale lui octombrie 2000. Au urmat și alte internări, perioade în care a fost vizitat de foștii colegi Di Stefano și Amancio, precum și de șeful FIFA, Blatter.  În 2002 i s-a organizat un meci omagial, Ungaria - Spania 1-1, încasările fiind destinate tratamentului său. În 2004 a fost inclus în grupul celor mai buni 20 de jucători în ultimii 50 de ani pe baza unui sondaj UEFA. În clasamentul întocmit de FIFA, Ferenc Puskas s-a clasat al patrulea în ierarhia fotbaliștilor secolului XX. 

La 79 de ani, fosta vedetă a Ungariei și a lui Real Madrid a încetat din viață pe patul spitalului din Budapesta.

Stadion 
Din 2002, stadionul Népstadion din Budapesta, construit în anul 1953, poartă numele celebrului jucător de fotbal, Stadionul Puskás Ferenc. Puskás a fost declarat de Federația Maghiară de Fotbal cel mai mare fotbalist în ultimii 50 de ani.

Palmares

Club 
  Honvéd Budapesta
 Prima Ligă a Ungariei (5): 1949/50, 1950, 1952, 1954, 1955
  Real Madrid
 La Liga (5): 1960–61, 1961–62, 1962–63, 1963–64, 1964–65
 Copa del Rey (1): 1961–1962
 Cupa Campionilor Europeni (3): 1958–1959, 1959–1960, 1965–1966
 Cupa Intercontinentală: 1960

Națională 

 Cupa Balcanilor (1): 1947
Campion olimpic (1): 1952
Cupa Internatională a Europei Centrale (1): 1953
Campionatul Mondial de Fotbal
Vicecampion (1): 1954

Individual 
 Cupa Internatională a Europei Centrale — Golgheter (10 goluri): 1954
 Golgheter în Ungaria: 1947–48, 1949–50, 1950, 1953
 Golgheter în La Liga (Pichichi): 1959-60, 1960–61, 1962–63, 1963–64
 Jucătorul anului în fotbalul mondial: 1953
 Jucătorul european al anului: 1953
 1954 Câștigătorul Balonului de Aur al Cupei Mondiale
 1954 Câștigător al Ghetei de bronz la Cupa Mondială
 Numit în echipa All-Star a Cupei Mondiale din 1954
 Jucător european al secolului XX L'Equipe
 Jucător maghiar al secolului XX
 Football's Top Scorer of the 20th century-International Federation of Football History and Statistics
 Silver Ball European Footballer of the Year France Football : 1960
 Membru FIFA 100
 UEFA Golden Player-Hungary
 Top 10 cei mai mari jucători ai secolului XX (#7) -World Soccer Magazine
 Top 10 cei mai buni jucători din lume ai secolului XX (#6) -International Federation of Football History and Statistics
 Top 10 cei mai buni jucători europeni ai secolului XX (#4) -International Federation of Football History and Statistics
 European Cup Top Scorer (12 goluri) (7 goluri): 1960, 1964
 Gheata de aur a lumii în 1948: (50 goluri)

Antrenor 
 Panathinaikos
 Superliga Greacă: 1969–70, 1971–72
 Cupa Campionilor Europeni
 Finalist (1): 1970–71
 Cupa Intercontinentală
 Finalist (1): 1971

 Sol de América
 Primera División de Paraguay: 1986

 South Melbourne Hellas
 National Soccer League: 1990–91
 NSL Cup: 1989–90
 Dockerty Cup: 1989, 1991

Statistici carieră

Goluri internaționale pentru Ungaria

Meciuri internaționale pentru Spania

Referințe

Bibliografie

 (Autobiography) Ferenc Puskas: Captain of Hungary: Ferenc Puskas (1955). Reprinted in 2007 
 Behind the Curtain — Travels in Eastern European Football: Jonathan Wilson (2006) 
 The World Cup — The Complete History: Terry Crouch (2002) 
 50 Years of the European Cup and Champions League: Keir Radnedge (2005) 
 Obituary in The Guardian by Brian Glanville, 18 noiembrie 2006

Legături externe

 Honved FC
 Famous Hungarians 
 Origo hu
BDFutbol player profile
BDFutbol coach profile
National team data  

 The Hindu (arhivat)
 Evenimentul Zilei (arhivat)
 ZIARE com
 Articol despre Ferenc Puskás pe site-ul UEFA 
Goals in European Cups at RSSSF
Goals in International Matches at RSSSF

 ABC ES
 Guardian
Poetry dedicated to Puskas  

Nașteri în 1927
Decese în 2006
Fotbaliști maghiari
Medaliați olimpici cu aur
Fotbaliști internaționali maghiari
Fotbaliști ai cluburilor din Ungaria
Fotbaliști ai Real Madrid CF
Antrenori maghiari de fotbal
Maghiari expatriați în Spania
FIFA 100
Fotbaliști ai Campionatului Mondial de Fotbal 1954
Fotbaliști ai Campionatului Mondial de Fotbal
Antrenori ai cluburilor de fotbal din Grecia
Antrenori ai cluburilor de fotbal din Statele Unite
Antrenori ai cluburilor de fotbal din Spania
Antrenori ai cluburilor de fotbal din Chile
Antrenori ai cluburilor de fotbal din Egipt
Antrenori ai cluburilor de fotbal din Paraguay
Antrenori ai cluburilor de fotbal din Canada
Antrenori ai cluburilor de fotbal din Arabia Saudită
Antrenori ai cluburilor de fotbal din Australia
Antrenori ai echipei naționale de fotbal a Ungariei
Fotbaliști internaționali spanioli
Oameni din Budapesta
Atacanți
Fotbaliști spanioli
Cetățeni naturalizați în Spania
Maghiari de origine germană
Romano-catolici maghiari
Fotbaliști la Jocurile Olimpice de vară din 1952